পাবনা প্রতিনিধি ২৪ মে ২০১৯, ২১:০১
উপজেলা স্বাস্থ্য কমপ্লেক্স (ছবি : দৈনিক অধিকার)
পাবনার ভাঙ্গুড়ায় সাবেক সেনাসদস্যের বিরুদ্ধে ৬ষ্ঠ শ্রেণির ছাত্রীকে (১২) ধর্ষণের অভিযোগ উঠেছে। ধর্ষণের শিকার ওই মেয়েটি এখন ৫ মাসের অন্তঃসত্ত্বা। মেয়েটিকে মুমূর্ষু অবস্থায় পাবনার ভাঙ্গুড়া হাসপাতালে ভর্তি করা হয়েছে। শুক্রবার (২৪ মে) বিকালে মেয়েটির বাবা বাদী হয়ে মজনুর বিরুদ্ধে ভাঙ্গুড়া থানায় ধর্ষণের মামলা দায়ের করেছেন।
ধর্ষকের নাম মজনু (৪০)। অভিযুক্ত মজনু ভাঙ্গুড়া উপজেলার পাটুলিয়াপাড়া গ্রামের নুরুজ্জামান মাস্টারের ছেলে ও চাকরিচ্যুত সেনাসদস্য।
ধর্ষিতার স্বজনরা জানান, ৫ মাস আগে এক সন্ধ্যায় মজনু ওই মেয়েটিকে বাড়িতে একা পেয়ে ধর্ষণ করেন এবং এ ঘটনা কারও কাছে প্রকাশ করলে তাকে মেরে ফেলা হবে বলে হুমকি দেয়। এ কারণে মেয়েটি ভয়ে বিষয়টি চেপে যায়। কিন্ত এরই মধ্যে মেয়েটি অন্তঃসত্ত্বা হয়ে পড়ে এবং গত বুধবার (২২ মে) তাকে গুরুতর অবস্থায় ভাঙ্গুড়া হাসপাতালে ভর্তি করা হয়।
ধর্ষিতার স্বজনরা আরও জানান, ধর্ষক মজনু ৪ সন্তানের জনক এবং লম্পট প্রকৃতির। তার বিরুদ্ধে একাধিক বিয়ে এবং বিয়ের নামে প্রতারণা অভিযোগ রয়েছে। মজনু সেনাবাহিনীতে চাকরি করতেন। তাকে সেখান থেকে চাকরিচ্যুত করা হয়।
ভাঙ্গুড়া থানার ওসি মাসুদ রানা মামলার সত্যতা স্বীকার করে বলেন, তদন্ত করে ব্যবস্থা নেয়া হবে।
SELECT id,hl2,parent_cat_id,entry_time,tmp_photo FROM news WHERE ((spc_tags REGEXP '.*"location";s:[0-9]+:"ভাঙ্গুরা".*')) AND id<>65290 ORDER BY id DESC LIMIT 0,5
পাবনায় আপত্তিকর অবস্থায় স্কুল শিক্ষক আটক
বড়াল নদী থেকে অজ্ঞাত যুবকের মরদেহ উদ্ধার
অস্ত্রের মুখে জিম্মি করে গরু ছিনতাই
রেলের জায়গা দখল করে ভবন নির্মাণ